Теңге 200

### 2006 жылғы үлгідегі номиналы 200 теңгелік банкнотаның сипаттамасы
150 px|right
150 px|right
Банкнот өлшемі 126х64 мм қағазда дайындалған.

Бет жағы: басым түсі сарғыш-жасыл, басым бейнесі – тігінен. Орталық бөлігінде *«[[Астана - Бәйтерек]]»* монументі бейнеленген. Банкноттың ортасында көк, қоңыр және жасыл жолақтарда Қазақстан Республикасы мемлекеттік әнұраны ноталарының фрагменттері ақ түспен бейнеленген, осы жерге номиналдың сандық белгісінің контуры ақ сызықтармен жүргізілген. *«Бәйтерек»* монументінің сол жағында Қазақстан Республикасының мемлекеттік елтаңбасы жасыл түспен бейнеленген. Жоғарғы оң жақ бөлігінде Қазақстан Республикасының мемлекеттiк туы бейнеленген. Банкноттың төменгі жағында ашық алақан бейнеленген. Төменгі оң жақ бұрышында тігінен номиналдың мемлекеттік тілдегі әріппен белгісі орналасқан. Мемлекеттік әнұран ноталары астында эмитент банктің атауы мемлекеттік тілде *«ҚАЗАҚСТАН ҰЛТТЫҚ БАНКІ»* орналасқан, оның астында жалған ақша жасау жауапкершілігін ескертетін *"Банкноттарды қолдан жасау заңмен қудаланады"* деген мемлекеттік тілдегі жазу орналасқан.

Сырт жағы: басым түсі сарғыш-жасыл, басым бейнесі – көлбеу. Негізгі бейнесі: Қазақстан картасының контуры, алдыңғы жағында ҚР Көлік және коммуникация министрлігінің үйі және Астанада Есіл өзені арқылы көпірде орнатылған қанатты барыстың біреуі, артқы жағында ҚР Қорғаныс министрлігі және жайлау. Сол жақ төменде және оң жақ үстінде банкнот номиналының сандық белгісі, ал орта жақ төменде - орыс тіліндегі әріппен белгісі орналасқан. Ортасында жоғары жағында *«ҚАЗАҚСТАН ҰЛТТЫҚ БАНКІ»* жазуы және эмитент банктің логотипі басылған. Жалған ақша жасау жауапкершілігін ескертетін *"Подделка банкнот преследуется по закону"* деген орыс тіліндегі жазу ашық жердің жоғарғы сол жақ бұрышында орналасқан.

### 1999 жылғы үлгідегі құны 200 теңгелік банкноттың сипаттамасы
250 px|right
200 теңгелік банкнот көлемі 144х69 мм ақ қағазға дайындалған.

Бет жағы: негізгі бейне - философ, ойшыл, ғалым Әл-Фарабидің (870-950 жылдары) қырынан салынған портреті. Портреттің оң жағына ою-өрнек әшекейі салынып, металл бояумен орындалған *"200"* саны интаглио бояуымен алмастырылған және банкнотты қай бұрышынан қарауға байланысты *"200"* санының бейнесі көрінетін болады. Банкноттың бет жағындағы оң жақ жоғарғы және төменгі бөлігіндегі металл бояумен салынған өрнек *"200"* саны жазылған микрошрифтке ауыстырылған.

Сырт жағы: негізгі бейне - Қожа Ахмет Ясауи кесенесінің бір үзігі

### 1999 жылғы үлгідегі номиналы 200 теңгелік банкнот
250 px|right
Көлемі 144х69 мм.

Бет жағы: басым түстер - қоңыр, қызыл. Оң жағына философ, ойшыл, ғалым Әл-Фарабидің (870 -950 жылдары) қырынан салынған портреті бейнеленген. Сол жағына қызыл-қоңыр түсті *"[[Қазақстан Ұлттық Банкі]]"* деген жазу бар. Портреттің сол жағында су тамғы белгілер: Әль-Фарабидің қырынан салынған бейнесі бар және ақшаның номиналы жазылған. Портреттің сол жағында металсыздандырылған жіпке *"[[Қазақстан]]"* деп жазылған және *"200"* саны көрінеді. Портреттің сол жағына алтын бояумен *"500"* саны екі рет салынған және немесе банкнотты қай бұрыштан қарауға байланысты пайда болатын қазақтың ою-өрнегі.

Портреттің оң жағына тігінен қызыл бояумен салынған көлемі әр түрлі реттік нөмір қойылған. Жоғарыда, портреттің сол жағына көлденеңінен қара бояумен реттік нөмір салынған. Портреттің сол жағына номиналы ірі сандармен және әріптермен көрсетілген, олардың астына Қазақстан Республикасының Ұлттық Банкі Төрағасының қолы қойылып, шығарылған жылы жазылған.

Сырт жағы: Басым түстер - қоңыр, қызыл. Негізгі бейне - Қожа Ахмет Ясауи кесенесінің бір үзігі. Кесене бейнесінің оң жағында ақшаның номиналы санмен және жазумен көрсетілген. Жоғарғы оң жағына *"Қазақстан Ұлттық Банкі"* деп жазылған.

### 1993 жылғы үлгідегі номиналы 200 теңгелік банкнот
250 px|right
Көлемі 144х69 мм

Банкноттың бет жағында қызыл-қоңыр түс басым. Сол жағындағы төменгі бұрышына *"200"* саны бар. Банкноттың ортасына 200 номиналы жазумен және санмен жазылған, оның астына Қазақстан Республикасының Ұлттық Банкі Төрағасының қолы қойылып, шығарылған жылы жазылған. Банкноттың оң жағына Әль-Фарабидің портреті бейнеленіп, портреттің төменгі жағына астына қоңыр бояумен оның аты және өмір сүрген жылдары жазылған. Портреттің төменгі оң жақ бұрышы ою-өрнекпен өрнектелген. Банкноттың сол жағында Әль-Фарабидің тура қарап отырған суретінінің су тамғы белгілері бар. Жоғарыдағы сол жағының ашық ақ жері ою-өрнекпен көмкерілген. Жоғарғы және төменгі жақтары қазақтың бітпес өренегі салынған. Сол жақ бөлігіндегі әсем өрнектелген жерге екі әріпті сериясы бар қара түсті жеті санды нөмір орналастырылған. Әріптер мен сандар бір сызықтың бойына қатаң орналастырылған; цифрлардың ара қашықтығы бірдей. Портреттің оң жағына тік сызықтың бойымен екі әріпті сериясы бар қызыл түсті жеті саннан тұратын нөмір жазылған. Банкноттың сырт жағында сарғыш-көк түс басым.

## Тағы қарағыз
* Ақша
* Банкноттар
* Валюта
* Қазақстан теңгесі
* Теңге нышаны

## Сілтемелер
* 200 теңге 
* Валюта Казахстана 

## Дереккөздер


Санат:Қазақ теңгесі